text: Danfoss Universe har stor succes med at arrangere lejrskoler
  24 juni 2012 kl. 11.06
  Det er nyt, at man kan holde lejrskole i Danfoss Universe, men allerede nu er 80 procent booket frem til uge 42. Det oplyser DR SYD
  - Da det er er et helt nyt initiativ, så er det jo helt fantastisk, siger kommunikationchef hos Danfoss Universe Mette Sørensen.
  Det er ikke udelukkende på booking, at populariteten kan mærkes. Også på evalueringerne er der meget stor tilfredshed.
  - Vi evaluerer på alt. På en skala fra et til fem, ligger vi på fire. Det er vi utrolig stolte af, fortæller Mette Sørensen.
  Og succesen betyder, at man også fremover kan tage på lejrskole i Danfoss Universe.
  - Vi kan mærke gennem det her, at der et et marked og en interesse. Så det vil vi følge meget tæt, og vi vil blive ved med at få tilmeldinger sådan, at vi er på rette kurs, slutter Mette Sørensen
  I forbindelse med lejrskole initiativerne havde Danfoss Universe lanceret et initiativ, hvor man kunne oprette en indsamling til lejrskoler hos dem. Det er dog ikke blevet en ligeså stor succes som selve lejrskolerne.
  